انساب الاشراف

انساب الاشراف ابو الحسن احمد بن یحٰیی بن جابر بن داؤد البلازری متوفی 279ھ۔ 892ء کی تصنیف جو عربوں کی ایک ضخیم تاریخ اور جامع تاریخ ہے۔ اس کی ترتیب ان کے نامور خاندانوں کے اعتبار سے رکھی گئی ہے۔ سب سے پہلے بنو ہاشم کا ذکر ہے جس کے ضمن میں پوری سیرت آگئی ہے۔ یہ کتاب اس لحاظ سے خصوصاً اہم ہے کہ اس میں بعض روایات ان کتابوں کے حوالے سے لکھی گئی ہیں جو اب ناپید ہو چکی ہین اور بعض دفعہ یہ روایات دوسری کتابوں میں بھی دیکھنے میں نہیں آئی ہیں۔ خود یہ کتاب بھی نایاب ہے۔ استنبول کے ایک نادر قلمی نسخہ کی بنا پر ڈاکٹر محمد حمید اللہ،(پیرس) کی کوشش سے انساب الاشراف قاہرہ سے شائع ہو چکی ہے۔ 
 مصنف کے بارے میں 

احمد بن یحییٰ بن جابر بن داوُد البلاذری: مؤرخ، جغرافیہ دان، نسّاب اور شاعر تھے۔ اہل بغداد میں سے تھے۔ 190ھ میں پیدا ہوئے اور 278ھ میں وفات پائی۔ کہا جاتا ہے کہ آخری عمر میں ذہنی اختلال کا شکار ہو گئے تھے اور بیمارستان میں رکھے گئے، جہاں ان کا انتقال ہوا۔

 کتاب کی طباعت 

 دار الفكر سے شائع شدہ طباعت، تحقیق: سهیل زکار اور ریاض الزركلي، 1996ء میں بیروت سے شائع ہوئی۔
 حوالہ جات 

زمرہ:عرب کی تاریخی کتب
زمرہ:عرب مورخین کی کتب
زمرہ:علم الانساب
زمرہ:کتب اہل سنت
زمرہ:مقالے جن میں عربی زبان کا متن ہے
زمرہ:نویں صدی کی عربی کتب